1670 (тэлесерыял)

1670 — польскі камедыйны серыял у стылі мак’юментары, створаны рэжысёрамі Мацеем Бухвальдам і Кардзіянам Кандзелай. З'явіўся на платформе Netflix 13 снежня 2023 года. Серыял здымаўся пераважна ў этнаграфічным парку Музея народнай культуры ў Кальбушове. Таксама некалькі сцэн былі створаны ў гістарычным комплексе праваслаўнай царквы ў Радружы. Нягледзячы на час, у якім разгортваюцца падзеі серыяла, у ім ёсць адсылкі да сучаснасці.

 Сюжэт 
Дзеянне серыяла адбываецца ў 1670 годзе ў вёсцы Адамчыха. Уладальнік вёскі Ян Павел Адамчэўскі марыць увайсці ў гісторыю Рэчы Паспалітай, але на шляху яго планаў паўстае шэрая рэчаіснасць.

 У ролях 
 Бартламей Топа ў ролі Яна Паўла Адамчэўскага.
 Катажына Герман — Зоф'я, Жонка Яна.
 Марціна Бычкоўска — Анэля, дачка Яна і Зоф'і.
 Міхал Сікорскі — Якуб, малодшы сын Яна і Зоф'і, ксёнз.
 Міхал Баліцкі — Станіслаў, старэйшы сын Яна і Зоф'і.
 Анджэй Клак — Анджэй, сусед і вораг Яна.
 Дабрамір Дымецкі — Багдан, брат Зоф'і, гусар.
 Кірыл Петручук — Мацей, праваслаўны літвін, памочнік каваля, аб'ект прыхільнасці Анэлі.

 Спасылкі 
 1670 на платформе Netflix

Катэгорыя:Тэлесерыялы 2023 года
Катэгорыя:Арыгінальныя праграмы Netflix